3. klase

Tēma: Viltus ziņas

2. nodarbība - Kas padara žurnālistu tikumīgu?

**Nodarbības atsegums**

**Nodarbībā sasniedzamie rezultāti**

***Skolēnam veidojas priekšstats par to,***

* kas padara žurnālistu tikumīgu;
* ko nozīme būt par žurnālistu;
* kādi ir žurnālisti- autoritātes Latvijā.

***Skolēnam sāk veidoties morālais ieradums***

* atpazīt tikumīgus žurnālistus-morālās autoritātes Latvijā;
* ikdienā pieņemt lēmumus, kas nepieciešami tikumīgam ziņu lasītājam;
* noteikt, kādi tikumi nepieciešami labam žurnālistam, un praktizēt tos.

**Atslēgvārdi:** tikumīgs, netikumīgs, žurnālists, viltus ziņas, precīzs.

**Nodarbībā aplūkotās vērtības un tikumi**

|  |  |  |
| --- | --- | --- |
|  | No Pamatizglītības standarta | Papildus no programmas “e-TAP” |
| Vērtības | Cilvēka cieņa, brīvība, kultūra | Atbildība, patiesība, harmonija, saskaņa |
| Tikumi | Taisnīgums, godīgums, drosme | Patiesīgums, atklātība, apņēmīgums |

**Mācību materiāli:**

* *PowerPoint* prezentācija ''Kas padara žurnālistu tikumīgu?''.
* Piekļuve internetam, lai meklētu informāciju.

**Atslēgas jautājumi:**

1. Kādi tikumi ir svarīgi, strādājot par žurnālistu?
2. Kur un kad žurnālists strādāja?
3. Kādēļ šos žurnālistus atceras?
4. Kādus tikumus viņi parādījuši?
5. Kas ietekmē žurnālistu?
6. Kā tas var ietekmēt viņa uzvedību?

Mācību aktivitātes

Ierosme. Tikumīgs/netikumīgs (ieteicamais laiks 4 min.)

**[2. slaids]** Skolotājs var izmantot iepriekšējā nodarbībā iegūtās zināšanas, sagrupē prezentācijā sniegtos apgalvojumus, norādot, kuri liecina par tikumīgu/netikumīgu žurnālistu.

1. aktivitāte. Cilvēki-morālās autoritātes (ieteicamais laiks 15 min.)

**[3. slaids]** Skolotājs ļauj skolēniem atkārtot, kādi tikumi un prasmes padara žurnālistu par labu profesionāli. Skolotājs iepazīstina bērnus ar Latvijas žurnālistu asociāciju (LŽĀ) un dažām to morālajām autoritātēm: *Jānis Geste* (Latvijas Televīzija, Ziņu dienests), *Anita Brauna* (Latvijas Radio) un *Marta Cerava* (Lsm.lv galvenā redaktore), Aidis Tomsons (Latvijas radio, raidījums “Krustpunkti”).

Skolotājs sadala bērnus grupās un aicina atrast vairāk informācijas par vienu no žurnālistiem-morālajām autoritātēm. **6 minūšu** laikā viņiem jāsagatavo īsa **2 minūšu** prezentācija pārējai klasei, norādot:

* kur un kad žurnālisti strādāja;
* kādēļ šos žurnālistus atceras, kādēļ viņi ir slaveni;

**Papildu jautājums:** kādi tikumi viņiem piemīt un kas uz to norāda.

Skolotājs pajautā, kurš žurnālists bērnus iedvesmoja visvairāk un kāpēc.

Kolēģu komentāri:

“Tā kā 3. klases skolēniem īsti nebija priekšstata par žurnālista darbu, tad kopīgi pārrunājām to. Tikai tad varēja īstenot piedāvātās aktivitātes.”

**2. aktivitāte. Būt par žurnālistu (ieteicamais laiks 12 min.)**

Paskaidrojiet, ka bērni izmantos aplūkotos tikumus, lai uzrakstītu īsu ziņojumu.

**[4. slaids]** Internetā pieejama interaktīva spēle, kas ļauj bērniem to izdarīt pāros, ja ir pieejams klēpjdators vai planšetdators: <https://www.lsm.lv/smadzenu-skalotava>

**Spēles noteikumi:**

* izvēlies vienu no četrām lomām,
* atlasi attēlus, kurus savā sociālajā medijā varētu publicēt izvēlētais tēls,
* spēles beigās uzzini, vai atbilsti savai izvēlētajai lomai.

Attēlos redzamās frāzes ir "Smadzeņu skalotavas" veidotāju autordarbs, nevis citāti. Tās ir pietuvinātas to reālajam izteiksmes veidam un pielāgotas "Smadzeņu skalotavas" vajadzībām.

**[5. slaids]** Skolotājs parāda bērniem ziņu raidījuma video (LVM agrotehniskā kopšana: <https://www.youtube.com/watch?v=KNk_twU4Kyg&ab_channel=Latvijasvalstsme%C5%BEi>) un lūdz uzrakstīt īsu ziņojumu. Tam jābūt pareizam, piesaistošam un ātri uzrakstītam (ziņas mainās ātri!). Kad ziņojumi ir pabeigti, bērniem jāiedod tie kādam klasesbiedram, kurš pārbauda ziņu patiesumu (un to, vai ziņās netiek pausts personīgais viedoklis).

Kopīgā noslēguma apspriede. Refleksija

**[6. slaids]** Skolotājs pavaicā bērniem, vai viņi izjuta kāda ietekmi, esot žurnālista lomā? Kādi tikumi bija vajadzīgi?